**Складаназалежныя сказы з даданымі акалічнаснымі часткамі**

**Мэты**: сістэматызаваць веды пра складаназалежныя сказы з даданымі акалічнаснымі часткамі; выпрацоўваць уменне выяўляць складаназалежныя сказы з даданымі акалічнаснымі часткамі ў тэксце, вызначаць будову; удасканальваць уменнне правільнай пастаноўкі знакаў прыпынку ў такіх сказах; дапамагчы ўсвядоміць агульнае і адметнае ў будове даданых акалічнасных частак з аналагічнымі па значэнні даданымі членамі сказа акалічнасцямі; карыстацца імі ў вусным і пісьмовым маўленні; удасканальваць арфаграфічную і пунктуацыйную пісьменнасць вучняў; актуалізаваць веды аб правапісе мяккага знака і апострафа.

**Эпіграф:**

Толькі тады веды робяцца нашым сталым набыткам,

Калі мы прыходзім да іх,здабываем іх самі.

Я. Колас

**Ход урока**

**I. Арганізацыйны момант**

Настаўнік. Добры дзень,мае паважаныя вучні. Рада сустрэчы з вамі. Хоць за акном сумная пара года, мне здаецца, што вы ўзялі з сабой добры настрой і жаданне плённай працы.

**Праца з эпіграфам**

Настаўнік. Пачаць нашы заняткі хочацца словамі Якуба Коласа (зварот да эпіграфа)

Як вы разумееце сэнс гэтага эпіграфа? (адказы вучняў)

Чаму мы сёння возьмем яго з сабой на ўрок? (адказы вучняў)

Настаўнік.Кожнаму чалавеку неабходна ўмець вучыцца,не спыняцца на дасягнутым,а ісці далей,павышаць свой узровень ведаў.Цяжкасці пераадольваюцца,калі чалавек усё робіць з добрым настроем, з добрымі думкамі.

Які гэта сказ па будове?(Складаназалежны).Назавіце ,калі можаце, від складаназалежнага сказа.(Складаназалезны сказ з даданай акалічнаснай часткай).

**II.Этап узнаўлення ведаў**

Паспрабуем узнавіць вучэбны матэрыял .

- Якія сказы называюцца складаназалежнымі?

- На якія групы падзяляюцца складаназалежныя сказы па наяўнасці даданых частак?

- Пералічыце прыметы складаназалежных сказаў? (Наяўнасць дзвюх і большасць частак; часткі звязваюцца падпарадкавальнымі злучнікамі і злучальнымі словамі, іх адрозненне; часткі складаназалежных сказаў нераўнапраўныя: адна з іх галоўная, адна ці больш – даданая).

- У якой частцы складанага сказа можа знаходзіцца даданая частка?

- Якія знакі прыпынку ставяцца ў такіх сказах?

**III. Арфаграфічная хвілінка (карткі для кожнага вучня).**

(Першы варыянт выпісвае словы з раздзяляльным і мяккім знакам, другі варыянт - з апострафам і словы ,у якіх мяккі знак і апостраф не пішацца).

Інтэрв…ю,з…езд,разаб…ю,разал…ю,л…ецца,ад…езд,пад…ёмны,мадз…яр,Ул…яна,пяц…дзясят,трох…ярусны,хадз…ба,надз…муты,бракан…ер,в…етнамец,шампін…ён,рэл…еф,куп’…сты,вераб…і,.хтос…ці,піс…мовы,бул…ён,свякро…ўю,сем…янін, ін…екцыя,парц…ера,н…юанс,вішанька.

Адказы:1в. разалью, льецца, мадзьяр,Ульяна, пяцьдзясят,хадзьба, надзьмуты, браканьер, шампіньён, рэльеф, хтосьці, пісьмовы, парцьера,вішанька.

2в.інтэрв’ю, з’езд, разаб’ю, ад’езд, пад’ём, трох’ярусны, в’етнамец,куп’істы, вераб’і, булён, свякроўю, сем’янін, ін’екцыя, нюанс.

Праверка арфаграфічнай хвілінкі. Выстаўленне адзнак

**IV. Праверка дамашняга задання.**

Настаўнік. Вучні першага варыянта правераць свае веды па дамашняму заданню , выканаўшы тэст на камп’ютары.

Тэст Складаназалежны сказ

1 . Адзначце памылковае сцвярджэнне:

Складаназалежны сказ – гэта сказ, у якім…

а) граматычныя часткі звязваюцца толькі пры дапамозе інтанацыі;

б) адна з граматычных частак сэнсава падпарадкоўваецца другой і звязваецца з ёй пры дапамозе падпарадкавальнага злучніка або злучальнага слова;

в) граматычныя часткі адносна раўнапраўныя,самастойныя.

2.Адзначце сказы,у якіх даданая частка стаіць пасля галоўнай часткі:

а) Той герой,хто за Радзіму ідзе ў бой.

б)Якія мы самі ,такія нашы сані.

в)Усе ,хто ячшэ спаў,заварушыліся,паслухмяна ўсталі.

3.Адзнчце сказы,у якіх граматычныя часткмі звязаны падпарадкавальнымі злучнікамі:

а)Няма на свеце большае пашаны,як жыць з народам думкаю адной.

б) Яна так і не прычакала ў той дзень,калі Алесь зноў прыйдзе ў хату.

в)Калі трошкі спазніліся хлопцы,то ўжо не засталі б лесніка дома.

4. Адзначце сказы, у якіх правільна растаўлены знакі прыпынку:

а)Ядвісі цікава было паслухаць ,як вёў сваю работу ў школе настаўнік.

б)Галоўны бацькаў клопат ,у тым каб скласці хату і хутчэй у яе перабрацца.

в) Возера якое з усіх бакоў акружыў лес, здавалася зверху кропляй расы ў траве.

Адказы: 1-а,в; 2 –а; 3 –а,в; 4 –а.

Выстаўленне адзнак.

А з вучнямі другога варыянта праверым дамашняе практыкаванне ( двух вучняў узяць сшыткі на праверку). Выстаўленне адзанак.

**V. Матывацыйны этап.**

Настаўнік. Вы ўжо здагадаліся, што на сённяшнім ўроку мы прадоўжым работу па вывучэнні складаназалежных сказаў.Такія сказы патрэбны нам у паўсядзённым жыцці для таго,каб…(адказы вучняў).

Тэма нашага ўрока гучыць так “Складаназалежныя сказы з даданымі акалічнаснымі часткамі.”

Сфармулюйце ,калі ласка, задачы.

- навучыцца вызначаць від даданай часткі;

- правільна расстаўляць знакі прыпынку ў складаназалежных сказах ;

- будаваць складаназалежныя сказы з даданымі акалічнаснымі часткамі,вучыцца знаходзіць такія сказы ў тэкстах.

І так задачы перад намі пастўлены.

Настаўнік.Але перш чым мы пяройдзем да новай тэмы, давайце ўспомнім , што вы ведаеце пра даданы член сказа акалічнасць.(Адказы вучняў).

Настаўнік.А цяпер адкрыйце, калі ласка, падручнік на старонцы 123 і ўважліва разгледзьце таблічку,адкажыце на пытанне.

Што агульнае мае акалічнасць як член сказа і даданая акалічнасная частка?(Адказы вучняў)

А зараз паспрабуйце тэарытычны матэрыял прымяніць на практыцы.

**Праца з тэкстам**

Прачытйце і паразважайце,ці будзе гэты запіс з’яўляцца тэкстам.

Абгрунтуйце сваю думку.(Адказы вучняў)

Якія словы ў тэксце сустрэліся незразумелыя для вас?

Расстанне з домам з роднымі мясцінамі дзе адбегала тваё маленства заўсёды засмучае.Журботныя вочы маці што выйшла выпраўляць цябе ў далёкую дарогу западаюць у сэрца глыбока і надоўга.

Невясёлы настрой быў і тады калі ён сеўшы ў шырокія развалкі з духмяным сенам развіт ваўся з роднай вёскай.

Звонкая як стлаь зімовя дарога заўсёды настройвала яго на ціхі роздум выклікала ўспаміны з перажытага.

Журботны – ахоплены журбою,сумны,маркотны.

Западаць - заваліцца куды - небудзь,за што – небудзь.перан.зн. Глыбока замацавацца, захавацца.

Развалкі – рама з трох жэрдак, якая кладзецца на сані для большай умяшчальнасці.Нізкія і шырокія сані з такой рамай.

А цяпер паспрабуйце ў тэксце знайсці складаназалежныя сказы,выпісаць іх у сшыткі ,расставіць знакі прыпынку і вызначыць від даданай часткі.

**Фізкультхвілінка**

Заплюшчыце вочы. Уявіце сабе,што вы спіце,бачыце цікавы сон.І раптам ласкавы мамін голас ціха гаворыць:”Уставай,пара ў школу збірацца” Вы з неахвотай расплюшчваеце вочы і бачыце маці з мілай усмешкай на твары,якая гладзіць вас па галоўцы сваімі пяшчотнымі рукамі.

Дзяцінства бераг васільковы,

Дзівосны кут маіх надзей.

Ты не забудзешся ніколі,

Хоць я з табой усё радзей.

Дзяцінства бераг васільковы,

Сюды б вяртацца ,прыплываць.  
Ад суму ,стрэсаў выпадковых

Тут самы раз адпачываць.

Спадзяюся ,што вы трошкі адпачылі,стому як рукой зняло ,і зноў настроіліся на працу.

**VI.Трэніровачна – карэкцыйны этап.**

Звернемся да практыкаванне 198 вашага падручніка.

Выпішыце складаназалежныя сказы з даданымі акалічнаснымі часткамі.Пастаўце пытанне да даданай часткі і вызначце іх від.

**Праца ў групах.**

**Першая група будзе дапісваць сказы і вызначаць іх від.**

1. Бацькаўшчынай мы завём нашу краіну таму, …

(што тут жывуць бацькі і дзяды нашы)

2.Кожнага сэрца туды цягне,…

(дзе рабіў свае першыя крокі)

3.Ці робім мы ўсё , ..

(каб наша зямля была прыгожай і чыстай)

4.Калі помніш сцежку да роднага парога,

( будзеш заўсёды шчаслівы)

5.Чалавек без радзімы , …

(што салавей без песні)

**Другая група будзе выконваць тэст на камп’ютары.**

Вызначце від даданай часткі складаназалежных сказаў.

1.Я занепакоіўся,бо доўга не было егера.

а) умовы;

б)мэты;

в) часу;

г)прычыны;

д)параўнання;

е) месца;

ж)спосабу дзеяння і ступені;

з)уступкі.

2.У прыродзе столькі хараства ,што ўсім мастакам хопіць на тысячы год.

а) умовы;

б)мэты;

в) часу;

г)прычыны;

д)параўнання;

е) месца;

ж)спосабу дзеяння і ступені;

з)уступкі.

3.Там,дзе няма снегу , цвітуць прлескі.

а) умовы;

б)мэты;

в) часу;

г)прычыны;

д)параўнання;

е) месца;

ж)спосабу дзеяння і ступені;

з)уступкі.

4. Лес стаіць моўчкі і, нерухома ,быццам ён углядаецца кудысьці свамі верхавінамі.

а) умовы;

б)мэты;

в) часу;

г)прычыны;

д)параўнання;

е) месца;

ж)спосабу дзеяння і ступені;

з)уступкі.

5.Зазвінела ў сэрцы радасць і струна таму, што ў кветках расцвіла вясна.

а) умовы;

б)мэты;

в) часу;

г)прычыны;

д)параўнання;

е) месца;

ж)спосабу дзеяння і ступені;

з)уступкі.

Адказы:1- г; 2-ж; 3-е; 4 - д; 5 – г.

**Трэцяя група напіша міні-сачыненне на тэму “Я тут жыву і тым я ганаруся”, выкарыстаўшы складанажазежныя сказы з даданымі акалічнаснымі часткамі.**

**Праверка заданняў. Выстаўленне адзнак.**

**VII.Рэфлексія.**

1. Як вы думаеце, ці спатрэбяцца вам веды ,набытыя на гэтым уроку?
2. Якія складанасці вы адчулі?
3. Ахарактарызуйце ўрок пры дапамозе складаназалежных сказаў.

**VIII.Дамашняе заданне**

Параграф 22,практ.202

**IХ.Заключнае слова**

Я хачу расказаць вам адну прытчу .Тры чалавекі вязуцць каляскі з цяжкімі камянямі.

* Што вы робіце?- пытаюцца ў іх.
* Валаку гэтыя прклятыя камяні, - адкзвае першы.
* Зарабляю сабе на хлеб,- гаворыць другі.
* Я буду будаваць сабе храм,- кажа трэці.

Калі перанесці гэту прытчу на наш урок,то скажыце.чым была для вас праца на ўроку.(адказы вучняў)

Выпрацавалі дзеля адзнакі , пахвлы?

А можа вы будавалі храм?

Мне здаецца, што ,слухаючы вашы адказы,будавала храм,а вашы выказванні былі цаглінкай для яго падмурку.